અસરકારક બનવું હોય, કાર્યકુશળ બનવું હોય તો તમારું એક આગવું વ્યક્તિત્વ ઉભું કરવું પડે, આ વ્યક્તિત્ત્વ એટલે પર્સનાલીટી, અંગ્રેજી ડીક્ષનેરીમાંથી ઓલપોર્ટ અને ઓર્બેટ ૧૯૩૬માં આશરે સત્તર હજાર શબ્દો પર્સનાલીટી માટે શોધી કાઢયા હતા, છોડો એ બધા શબ્દો આજે ફકત ખુબખુબ જરૂરી શબ્દોનો વિચાર વિનિયમ કરવો છે, પહેલો શબ્દ છે, એક્ષટ્રાવર્ઝન, આનો મતલબ એ છે કે આવો માણસ સંબંધો બાંધવાની પહેલ કરે છે, એ ખુબ ઘસમસતો છે, સંબંધો બાંધી બેસી રહેતો નથી પણ સંબંધો નિભાવવા માટે બધુ જ કરી છુટે છે, બસ આવી વ્યક્તિ સફળતા મેળવી શકે જો તમે ઈન્ટ્રોવર્ટ હો એટલે કે રીઝર્વ હો, શરમાવશે, બીકણ હો, તો સફળતા દૂર ભાગે છે, બીજો શબ્દ છે, એગ્રીએબલનેસ મતલબ કે આ વ્યક્તિ બધાને સમજવાનો પુરો પ્રયત્ન કરે છે, સૌનો સાથ અને સહકાર વિના સંકોચ મેળવે છે, સૌને સાથે રાખીને ચાલે છે, બસ આવું વ્યક્તિત્ત્વ સફળતા અપાવે છે, ત્રીજો અગત્યનો શબ્દ છે, વિશ્વસનીયતા, વિશ્વસનીયતા વગરનો માણસ જીંદગીમાં સફળતા મેળવતો નથી, જો વિશ્વસનીયતા વગરનો માણસ હોય તો ને વહેલો કે મોડો ફેંકાઈ જાય છે, ચોથું અગત્યનું લક્ષણ તમારી સંવેદના ઉપર સંયમી બનો એટલે કે ઈમોશનલ સ્ટેબીલીટી હોવી જરૂરી છે, જે વ્યક્તિ પોતાની લાગણી પ્રત્યે સભાન હોય અને બીજાની લાગણી પ્રત્યે સંવેદનશીલ હોય તે સફળતા મેળવે છે, અને છેલ્લોે શબ્દ છે, જે વ્યક્તિ નવું નવું જાણવા તત્પર હોય, નવા નવા અનુભવો લેવા અચકાતો ના હોય તેમજ ખચકાતો ના હોય તે સફળતા મેળવી શકે છે. આવી વ્યક્તિને ઓપનનેસ હું એક્ષપીરીયન્સ કહેવાય, બસ આ પાંચ શબ્દોને સાચા અર્થમાં સમજી અમલમાં મૂકો, દોસ્તો સફળ બનવું ઘણું સરળ છે, આ લક્ષણો તમારામાં હોય તો સફળતા તમને મળે છે જ દુનિયામાં સફળતા મેળવી હોય તો આનંદી રહો, ભારેખમ, ચડેલું કે પડેલું મોંના રાખો, સરમુખત્યાર જેવો ચહેરો ના રાખો, તમારા મોં ઉપર ખીલખીલાટ હસતું કુદતું અને દોડતું હાસ્ય રાખો, આનંદી અને ગમ્મતવાળો ચહેરો રાખો, બીજું થોડા સાશીઅલ બનો, બધા સાથે દોસ્તી રાખો, જે કઈ સાચા અને સારા નિર્ણય હોય તેમાં વાર ન કરો પણ ઝડપથી લેતા શીખો, તમારા દરેક નિર્ણયો પીઢ હોવા જોઈએ, છીછરા નિર્ણયો ન હોવા જોઈએ, તમારી ફરજ પ્રત્યે આક્રમક રહેતા શીખો, જે ફરજ છે, તે પ્રત્યે પુરેપુરી જવાબદારી રાખતા શીખો, આજનો માહોલ સતત અનિશ્ચિતતાનો છે, સતત તનાવનો છે, એ સંજોગમાં તમારી આવડત, તમારું જ્ઞાન, તમોને સફળતા અપાવશે, સતત ચિંતા હોય, ડર હોય છતાં મોં હસતું રાખી બોસને ગુડમોર્નીગ કહેવું જ પડે, જીદગીમાં ઓફીસ અને ઘર બંને સામસામાં આવી જાય છે, સાંજના સમયે ઓફીસમાં ખુબ જ અગત્યની મીટિંગ આવી જાય છે તે જ સાંજે તમારા એકના એક દિકરાની બર્થ ડે પાર્ટી હોય છે, ઓફીસમાં રાજકારણ પણ ચાલતું હોય છે, તમારી નિંદા પણ થતી હોય અને તમારી પ્રશંસા પણ થતી હોય, આમ સાનુકૂળ અને પ્રતિકુળ બંને સંજોગો વચ્ચે સ્થિરતા કેળવી સફળતા માટે આગળ વધવું પડે છે.